open-index/open-wikipedia-markdown huggingface dataset:
אימה אמריקאית: המוסד הסגור

"**אימה אמריקאית: המוסד הסגור**" (באנגלית: ***American Horror Story: Asylum***) היא העונה השנייה של סדרת האימה האמריקאית "אימה אמריקאית", שנוצרה והופקה על ידי ריאן מרפי ובראד פלצ'ק, ואשר עלתה לשידור לראשונה ב-17 באוקטובר 2012 ברשת FX Networks. חלק מהאירועים המתרחשים בסדרה הושראו באופן רופף מאירועים אמיתיים.

העונה השנייה של "אימה אמריקאית", ששמה "אימה אמריקאית: המוסד הסגור", עוסקת בשפיות.

## רקע העלילה
, הסיפור מתרחש בשנת 1964, ומלווה את החולים, הרופאים והנזירות שנמצאים במוסד הפסיכיאטרי בראיירקליף - מוסד לחולי נפש שנוסד על-מנת לטפל בפושעים לא שפויים. הסוהרים שמנהלים את המוסד כוללים את הנזירה **ג'וד מרטין** (ג'סיקה לאנג), סגניתה, הנזירה **מרי יוניס** (לילי רייב) ומייסד המוסד, הכומר **טימותי הווארד** (ג'וזף פיינס). הרופאים שהואשמו בטיפול בחולים במוסד כוללים את הפסיכיאטר ד"ר **אוליבר תרדסון** (זאכרי קווינטו) ואת הרופא-מדען הסדיסט ד"ר **ארתור ארדן** (ג'יימס קרומוול). בין החולים, שרבים מהם טוענים שנכלאו שלא בצדק, עיתונאית לסבית בשם **לנה וינטרס** (שרה פולסון), אדם החשוד כרוצח סדרתי ושמו **קיט ווקר** (אוון פיטרס), ורוצחת לכאורה בשם **גרייס** (ליזי ברושר). בנוסף, מפעילים על דיירי המוסד מניפולציות בדמות אלמנטים רוחניים ומדעיים וחזקה על ידי חייזרים שטניים ושדים.

## שחקנים ודמויות

## פרקים
עונה זו היא בת 13 פרקים. הפרק הראשון שודר לראשונה ב-17 באוקטובר 2012. פרק סיום העונה שודרה לראשונה ב-23 בינואר 2013.

## הפקה
### [[ליהוק]]
במרץ 2012 סיפר ריאן מרפי שעלילת העונה השנייה תחוג סביב דמותה של ג'סיקה לאנג המגלמת את ג'וד מרטין, נזירה סדיסטית המנהלת מוסד סגור לחולי נפש. אוון פיטרס, שרה פולסון, לילי רייב וזאכרי קווינטו חוזרים לעונה השנייה כדמויות עיקריות: פיטרס מגלם את קיט ווקר, אסיר המואשם ברצח אשתו. פולסון מגלמת את לנה וינטרס, עיתונאית לסבית שמתחילה לחקור את המוסד הרפואי ולרחרח מקרוב על הדברים הנעשים בתוכו ובמקביל לשמור את נטייתה המינית בסוד. לילי רייב מגלמת את הנזירה מארי יוניס, סגניתה המגושמת של הנזירה ג'וד. זאכרי קווינטו מגלם את ד"ר אוליבר תרדסון, פסיכיאטר הנשלח לעבוד במוסד. ליזי ברושר מגלמת את גרייס ברטרנד, דמות שתוארה במקור כ"עזה, אכזרית וילדת-פרא מסוכנת ומינית", אך מאוחר יותר הדמות שונתה וחודשה לגמרי. ג'יימס קרומוול מגלם את ד"ר ארתור ארדן, שטוען לתפקיד מנהל המוסד ומבצע ניסויים אכזריים בחולים. ג'וזף פיינס מגלם את הכומר טימותי הווארד, המפקח והאחראי על המוסד מטעם הכנסייה שבו הנזירה ג'וד מגלה עניין רומנטי אפשרי.

בתפקידי אורח השתתפו אדם לוין, ג'נה דוואן, איאן מקשיין, קליאה דובאל ופרנקה פוטנטה.

### כותרות הפתיחה
כותרות הפתיחה של העונה השנייה נעשו על ידי אותו צוות. "אנחנו מצלמים פתיח חדש לעונה השנייה עם אותו צוות של השנה שעברה" אמר מרפי "נעימת הפתיחה תישאר... אך זה לא בטוח". נעימת הפתיחה נשמרה ופתיח חדש צולם במוסד הסגור תוך שימוש בצילומי אסירים משתוללים ומנתחים החובשים מסכות על פניהם ומבצעים ניסויים בחולי המוסד. האלמנטים החזותיים כוללים נערה צעירה ההולכת אחורה על-גבי ידיה ורגלייה במדרגות וצילום של מריה הבתולה מחייכת חיוך זדוני.

בכל חמש העונות, השתמשו בגופן המזכיר את סגנונו של האדריכל צ'ארלס רני מקינטוש.

## קישורים חיצוניים

* 
* 

## הערות שוליים

2
קטגוריה:זוכי אמי בפריים טיים: עריכת קול
קטגוריה:יצירות זוכות פרס התקשורת של הליגה ההומו-לסבית נגד השמצה
קטגוריה:אנה פרנק בתרבות
תמונתו של דוריאן גריי (סרט, 1976)

**תמונתו של דוריאן גריי** (באנגלית: **The Picture of Dorian Gray**) הוא סרט של ה-BBC משנת 1976 ששודר במסגרת תוכניות "מחזה החודש" . בסרט כיכבו פיטר פירת', ג'רמי ברט, וג'ון גילגוד. הסרט הוא עיבוד באורך 100 דקות של הרומן "תמונתו של דוריאן גריי" מאת אוסקר ויילד. את התסריט כתב ג'ון אוסבורן. השידור הראשון של הסרט היה ב-19 בספטמבר 1976.

ההפקה זכתה לשבחי הביקורת כששודרה לראשונה. ב-2009 נכתב בעיתון הטיימס שסרט זה הוא העיבוד "הוויילדי ביותר" (most Wildean) של הרומן, וגם "אולי דוריאן הטוב ביותר". על ג'ון גילגוד נכתב שהוא "גונב את ההצגה כשהוא מבטא את השורות של ויילד".

גרסה זו מדגישה את הסאבטקסט ההומוסקסואלי של הרומן יותר מאשר גרסאות אחרות. לדוגמה כאשר דוריאן רוצה שאלן יעזור לו להיפטר מהגופה של בזיל, נרמז בבירור שהשניים קיימו יחסי מין בעבר, וכשנסיון הפיתוי של דוריאן נכשל, הוא מאיים לחשוף את אלן והיותו הומוסקסואל. ברומן עצמו ובעיבודים אחרים שלו טיב הקשר בין דוריאן לאלן נותר לדמיונם של הקוראים או הצופים.

## צוות השחקנים
* פיטר פירת' – דוריאן גריי
* ג'רמי ברט – בזיל הלווארד
* ג'ון גילגוד – הנרי ווטון
* ג'ודי באווקר – סיביל ויין
* ניקולס בול – ג'יימס ויין
* ג'יליאן ריין – גברת ויין
* ניקולס קליי – אלן קמפבל
* מייקל ברינגטון – מר ארסקין
* מארק דיגנאם – לורד פרמור
* גוון פרנגקון-דייוויס – ליידי אגאתה

## קישורים חיצוניים

## הערות שוליים

קטגוריה:סרטים המבוססים על "תמונתו של דוריאן גריי"
קטגוריה:סרטי 1976
קטגוריה:סרטי טלוויזיה בריטיים
האם את אוהבת את ברהמס? (סרט)

**האם את אוהבת את ברהמס?** הוא סרט רומנטי אמריקאי בהפקתו ובבימויו של אנטול ליטבק, המבוסס על רומן בשם זה (בצרפתית: ****) מאת פרנסואז סאגאן, עם אינגריד ברגמן, אנטוני פרקינס ואיב מונטאן בתפקידים הראשיים.

הסרט צולם בפריז ומופיעים בו אתריה המפורסמים של העיר. כבשאר ספריה של סאגאן יש בו משולש רומנטי, הפעם בין אישה ושני גברים.

המלחין ז'ורז' אוריק שילב בפסקול הסרט שני פרקים מיצירות יוהנס ברהמס: הפרק הרביעי של סימפוניה מס' 1 והפרק השלישי של סימפוניה מס' 3. הפרק מסימפוניה מס' 3 מנוגן בסרט במספר עיבודים בהם עיבוד לג'אז בהופעתה של הזמרת דיאן קארול.

המפיק סבר שהשם המקורי אינו מתאים לקהל האמריקאי ואנטוני פרקינס הציע את השם "Goodbye Again" ("להתראות שוב") כשם ההצגה הראשונה בה הופיע אביו בברודוויי. באירופה ובישראל נשאר השם המקורי.

פרקינס זכה בפסטיבל הקולנוע בקאן בפרס השחקן הטוב ביותר בשנת 1961 ואנטול ליטבאק היה מועמד בשנה זו לפרס דקל הזהב.

## תקציר העלילה
פולה טסייה (אינגריד ברגמן) היא מעצבת פנים בת 40. היא גרושה ונמצאת חמש שנים בזוגיות עם רוז'ה דמארה (איב מונטאן). רוז'ה עוסק בסחר בטרקטורים ובמשאיות. הוא גרוש נאה ועוגב על כל בחורה נאה שהוא פוגש כדי להוכיח את גבריותו. הוא משקר כל הזמן לפולה שהוא נוסע לרגל עסקיו ובמקום זה הוא מבלה ושוכב עם צעירות שאינו מכיר אפילו את שמן וקורא לכל אחת "מייזי". הוא שונא כשהן מזכירות לו את המילה אהבה.

פולה מודעת לכל שקריו ובגידותיו אבל מקבלת זאת בעל כורחה כי היא אוהבת אותו ורוצה להמשיך את הקשר איתו.

יום אחד היא מקבלת הזמנה לעצב דירה של אישה עשירה מהחברה הגבוהה של פריז. בדירה היא פוגשת את פיליפ (אנתוני פרקינס), בנה של הלקוחה. פיליפ הוא בחור צעיר בן 25, מתמחה במשרד עורכי דין אבל לא מוצא עניין בעבודתו.

פיליפ "נדלק" על פולה ולא אכפת לו שהיא מבוגרת ממנו. הוא מתחיל בחיזור עקשני אחריה. היא מסרבת בתוקף, והוא מקבל זאת בחיוך ובחוסר רצינות. פיליפ ממשיך בחיזוריו ומזניח את עבודתו אבל פולה עדיין דוחה אותו בנימוס. באחת הפעמים כשהם הולכים בפריז הוא נתקל במודעה על קונצרט מיצירות ברהמס. הוא שואל אותה: "האם את אוהבת את ברהמס?" ונענה בחיוב. בזמן קונצרט היא נזכרת בתחילת קשריה עם רוז'ה אך עדיין ממשיכה לדחות את פיליפ.

לבסוף לא עומדת פולה בחיזוריו של פיליפ ובשקריו של רוז'ה. היא נעתרת לפיליפ והוא עובר להתגורר בדירתה. כאשר רוז'ה חוזר מפגישה עסקית היא מודיעה לו על יחסיה עם פיליפ ועל החלטתה לנתק את יחסיה איתו.

היחסים בין פולה ופיליפ נעשים גרועים. פיליפ מזניח את עבודתו מרבה בשתייה ומתעצל לקום בבוקר. פולה מודיעה לו כי החליטה לשים סוף ליחסיהם. הוא נעלב ויורד במרוצה במדרגות כשפולה צועקת לעברו: "נסה להבין, אני זקנה, אני זקנה".

רוז'ה חוזר לפולה והם נישאים במשרדי העירייה. פולה מתכננת ארוחת ערב בבית, אך הוא מצלצל ומודיע כי יהיה עסוק לרגל עסקיו. פולה מבינה שרוז׳ה לא השתנה וממשיך בשקריו. היא מביטה בפנים עגומות במראה כשהמוזיקה של ברהמס ברקע.

## קישורים חיצוניים

* קדימון לסרט "האם את אוהבת את ברהמס?", באתר יוטיוב
* נעימת הנושא של הסרט, בביצוע צמד הפסנתרנים פרנטה וטייכר
* דיאן קארול שרה ב"האם את אוהבת את ברהמס, באתר יוטיוב
* הסרט "האם את אוהבת את ברהמס?", באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1961
קטגוריה:סרטי אינגריד ברגמן
קטגוריה:סרטי דרמה רומנטית
קטגוריה:סרטי יונייטד ארטיסטס
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטים עם מוזיקה מאת ז'ורז' אוריק
קטגוריה:סרטי דרמה רומנטית אמריקאיים
אוגוסטה, נסיכת סקסוניה-מיינינגן

**אוגוסטה, נסיכת סקסוניה-מיינינגן** (בגרמנית: **Augusta von Sachsen-Meiningen**; 6 באוגוסט 1843 – 11 בנובמבר 1919) הייתה נסיכה גרמנית, בתו של ברנהרד השני, דוכס סקסוניה-מיינינגן ואמו של ארנסט השני, דוכס סקסוניה-אלטנבורג.

## ביוגרפיה
אוגוסטה נולדה ב-6 באוגוסט 1843 במיינינגן שהשתייכה לדוכסות סקסוניה-מיינינגן, לברנהרד השני, דוכס סקסוניה-מיינינגן, ולמריה פרדריקה, נסיכת הסן-קאסל, בתו של וילהלם השני, הנסיך הבוחר מהסן. אוגוסטה הייתה בקשרים טובים מאוד עם אחיה גאורג השני, דוכס סקסוניה-מיינינגן, אף על פי שהיה מבוגר ממנה ב-17 שנים.

ב-15 באוקטובר 1862 התחתנה אוגוסטה עם מוריץ, נסיך סקסוניה-אלטנבורג, בנו של גאורג, דוכס סקסוניה-אלטנבורג, ממנו נולדו לה 5 ילדים. בשנת 1907 מת בעלה מוריץ, נסיך סקסוניה-אלטנבורג, ובשנת 1908 מת גיסה ארנסט הראשון, דוכס סקסוניה-אלטנבורג ללא בנים, ובנה ארנסט השני, דוכס סקסוניה-אלטנבורג עלה לשלטון במקומו. לאחר התבוסה הגרמנית במלחמת העולם הראשונה והמהפכה הגרמנית התפטר בנה מתפקידו, וב-11 בנובמבר 1919 מתה אוגוסטה.

## משפחתה
ב-15 באוקטובר 1862 התחתנה אוגוסטה עם מוריץ, נסיך סקסוניה-אלטנבורג, בנו של גאורג, דוכס סקסוניה-אלטנבורג. לבני הזוג היו 5 ילדים:
* מריה אנה, נסיכת סקסוניה-אלטנבורג (1864–1918), התחתנה עם גאורג, נסיך שאומבורג-ליפה
* אליזבת, נסיכת סקסוניה-אלטנבורג (1865–1927), התחתנה עם קונסטנטין קונסטנטינוביץ', הנסיך הגדול של רוסיה
* מרגרטה, נסיכת סקסוניה-אלטנבורג (1867–1882)
* ארנסט השני, דוכס סקסוניה-אלטנבורג (1871–1955)
* לואיזה שרלוטה, נסיכת סקסוניה-אלטנבורג (1873–1953), התחתנה עם אדוארד, דוכס אנהלט

## אילן יוחסין

## קישורים חיצוניים

קטגוריה:נסיכות גרמניות
קטגוריה:ילידות 1843
קטגוריה:גרמנים שנולדו ב-1843
קטגוריה:נפטרות ב-1919
קטגוריה:גרמנים שנפטרו ב-1919
שרלוטה, נסיכת פרוסיה (1831–1855)

**שרלוטה, נסיכת פרוסיה** (בגרמנית: **Charlotte von Preußen** 21 ביוני 1831 ברלין - 30 במרץ 1855 מיינינגן), הייתה נסיכה גרמנית מבית הוהנצולרן, ואשתו של גאורג השני, דוכס סקסוניה-מיינינגן.

## ביוגרפיה
שרלוטה נולדה ב-1 ביוני 1831 בברלין, לאלברכט, נסיך פרוסיה שהיה אחיהם של פרידריך וילהלם הרביעי, מלך פרוסיה ווילהלם הראשון, קיסר גרמניה ואשתו מריאן, נסיכת הולנד שהייתה בתו של וילם הראשון, מלך הולנד. נישואי הוריה היו רעועים, ובשנת 1849 התגרשו הוריה, ושרלוטה יחד עם אחיה ואחותה נשארו אצל אביה, ודודתם אליזבת לודוויקה, נסיכת בוואריה טיפלה בהם.

ב-18 במאי 1850 התחתנה שרלוטה עם גאורג, נסיך הכתר של סקסוניה-מיינינגן, ממנו היו לה 2 ילדים. הנישואים היו מוצלחים, והשניים חלקו הרבה תחומי עניין משותפים. ב-27 בינואר 1855 מת בנם השני גאורג, וכעבור שלושה חודשים מתה שרלוטה ב-30 במרץ עקב סיבוכים שהיו בלידת בתה. לאחר מותה התאבל עליה מאוד בעלה גאורג, אולם לבסוף התחתן עם פאודורה, נסיכת הוהנלוהה-לאנגנבורג, ובשנת 1866 מונה לדוכס סקסוניה-מיינינגן.

## משפחתה
ב-18 במאי 1850 התחתנה שרלוטה עם גאורג השני, דוכס סקסוניה-מיינינגן. ממנו היו לה 4 ילדים:
* ברנהרד השלישי, דוכס סקסוניה-מיינינגן (1 באפריל 1851 - 16 בינואר 1928).
* גאורג אלברכט, נסיך סקסוניה-מיינינגן (12 באפריל 1852 - 27 בינואר 1855).
* מריה אליזבת, נסיכת סקסוניה-מיינינגן (23 בספטמבר 1853 - 22 בפברואר 1923).
* בן (29 במרץ 1855 - 30 במרץ 1855).

## אילן יוחסין

## קישורים חיצוניים

* 

קטגוריה:נסיכות פרוסיה
קטגוריה:ילידות 1831
קטגוריה:גרמנים שנולדו ב-1831
קטגוריה:נפטרות ב-1855
קטגוריה:גרמנים שנפטרו ב-1855
משה גרוטו

שמאל|ממוזער|250px|ד"ר משה גרוטו

**משה גרוטו**, (1895 – 6 במרץ 1967) היה רופא, ממייסדי חברת התרופות "צרי", (בית החרושת הראשון בישראל ל) והמנהל המדעי של החברה.

## ביוגרפיה

גרוטו נולד בטרנבה שבצ'כוסלובקיה לדוד ולצפורה פאני לבית ריגר, אח בכור לאלכסנדר, לעדן ולצציליה. למד בבית ספר יהודי בטרנבה, וסיים גימנסיה, בשנת 1913 התקבל ללימודי רפואה בבודפשט שבהונגריה, ושם גם סיים. בתקופת לימודיו, היה חבר במכביה, אגודת הסטודנטים הציונים בבודפשט והיה ממייסדי קדימה בהונגריה וצ'כוסלובקיה וחבר ההנהלה של ברית עברית עולמית, סניף צ'כוסלובקיה.

במלחמת העולם הראשונה היה קצין בצבא האוסטרו-הונגרי.

בשנת 1926 נשא לאישה את יהודית לבית סילרד (1973-1907). בשנת 1933 עלה לארץ-ישראל.

בישראל היה ממייסדי בית החרשת "צרי" - לרפואות ברחוב הגר"א בתל אביב, (בית החרשת הראשון לרפואות בישראל) והמנהל המדעי שלו.

גרוטו היה חבר בהגנה.

לאחר שפרש לגמלאות מ"צרי", עסק במחקר באוניברסיטה העברית בירושלים בשיתוף עם בית החולים הדסה.

נפטר בשנת 1967 ונקבר בהר המנוחות.

### משפחתו
לגרוטו נולדו שתי בנות, רות (1932) ומרים.
אחיו, ד"ר שלמה אלכסנדר גרוטו עלה לארץ-ישראל בשנת 1939, עבד בקופת חולים עממית בפתח תקווה והיה מן הרופאים הבולטים בעיר. בפתח תקווה רחוב על שמו.

## ראשית התעשייה הכימית פרמצבטית בארץ
תרומתם של היזמים ממרכז אירופה לייסודם של ענפי-תעשייה חדשים לגמרי הורגשה גם בתעשייה הכימית-הפארמאצויטית. רוקחים עולים מגרמניה ומאוסטריה היו חלוצי ייצור התרופות בישראל. ראשית התעשייה הייתה במפעל ששמו 'פרמקו', שהוקם בשנת 1931 על ידי קבוצה של רוקחים, אלא שלא האריך ימים.

בנובמבר 1932 הוקמה בתל אביב חברת 'צרי' לתעשייה פארמאצויטית וכימית, שנרכשה בקיץ 1933 על ידי גרוטו, וייס ויעקובסון, קבוצת עולים מגרמניה ומצ'כוסלובקיה. חברת 'צרי', החלה בפיתוח מוצריה – וביניהם ה'פלגין' – בשלהי שנת 1932, אלא שהוציאה אותם לשוק רק בשנת 1934, לאחר הכנות ממושכות.

מפעל נוסף על 'צרי' הוקמו בתחילת 1935 מפעלי 'טבע' של ד"ר פרידלנדר בירושלים, 'הלל' בחיפה בהנהלתה של גב' אוסלנדר ובקשר הדוק עם קופת חולים כללית ו'איקאפרם' של איקלהיימר ובנימין כהן. כן הוקם בית-החרושת 'אסיא', שותפות של יזמים מקומיים עם קורט מאיר, עולה מגרמניה.

עולים מארצות אחרות הקימו את מפעל 'בריא' לזריקות בתל אביב ואת מפעל 'תמר' ברחובות. ב-7 המפעלים האלה, שהיו אמורים לספק תעסוקה ל-100 עובדים, בקירוב, הושקעו כ־35 אלף לא"י.

בשנת 1968 התמזגו "אסיא" ו"צרי" ובשנת 1968 הן רכשו את "טבע".

## לקריאה נוספת
* נסים לוי, יעל לוי, "רופאיה של ארץ-ישראל 1948-1799", איתי בחור - הוצאה לאור, מהדורה שנייה, מרץ 2012, עמודים 159–160.
* 
* י' גילון-ז'לינסקי, "תולדות התעשייה הכימית בארץ", הוצאה פרטית תשל"ו, 1976 עמ' 85–87.

## קישורים חיצוניים
* טבע תעשיות פרמצבטיות, היסטוריה.

## הערות שוליים

קטגוריה:רופאים ביישוב
קטגוריה:רופאים ישראלים
קטגוריה:אנשי העלייה החמישית
קטגוריה:תעשיינים ישראלים
קטגוריה:ישראלים ילידי צ'כוסלובקיה
קטגוריה:יהודים בצבא האוסטרו-הונגרי במלחמת העולם הראשונה
קטגוריה:ישראלים שנולדו ב-1895
קטגוריה:ישראלים שנפטרו ב-1967
קטגוריה:יהודים הקבורים בהר המנוחות
מוריץ, נסיך סקסוניה-אלטנבורג

**מוריץ, נסיך סקסוניה-אלטנבורג** (; 24 באוקטובר 1829 – 13 במאי 1907), היה נסיך גרמני ואביו של ארנסט השני, דוכס סקסוניה-אלטנבורג.

## ביוגרפיה
מוריץ נולד ב-24 באוקטובר 1829 באייזנברג שהשתייכה לדוכסות סקסוניה-אלטנבורג, לגאורג, נסיך סקסוניה-אלטנבורג, ולמריה לואיזה, דוכסית מקלנבורג-שוורין, בתם של פרידריך לודוויג, נסיך הכתר של מקלנבורג-שוורין וילנה פבלובנה, הנסיכה הגדולה של רוסיה.

בשנת 1834 מת סבו פרידריך, דוכס סקסוניה-אלטנבורג, ודודו יוזף, דוכס סקסוניה-אלטנבורג עלה לשלטון במקומו. שלטונו של יוזף היה מאוד שמרני, ומשום כך נאלץ להתפטר במהלך מהפכות אביב העמים, ואביו גאורג, דוכס סקסוניה-אלטנבורג עלה לשלטון במקומו. בשנת 1851 התגייס מוריץ לצבא הפרוסי, והצטרף לרגימנט ההוסרים של המשמר. בשנת 1853 מת אביו גאורג, דוכס סקסוניה-אלטנבורג, ואחיו ארנסט הראשון, דוכס סקסוניה-אלטנבורג עלה לשלטון במקומו. מוריץ עלה בסולם הדרגות הצבאי, ובשנת 1895 הועלה לדרגת גנרל חיל הפרשים.

ב-13 במאי 1907 מת מוריץ בארקו שבטירול, ובשנת 1908 מת אחיו ארנסט הראשון, דוכס סקסוניה-אלטנבורג ללא בנים, ובנו ארנסט השני, דוכס סקסוניה-אלטנבורג עלה לשלטון במקומו.

## משפחתו
ב-15 באוקטובר 1862 התחתן מוריץ עם אוגוסטה, נסיכת סקסוניה-מיינינגן, בתם של ברנהרד השני, דוכס סקסוניה-מיינינגן ומריה פרדריקה, נסיכת הסן-קאסל. לבני הזוג היו 5 ילדים:
* מריה אנה, נסיכת סקסוניה-אלטנבורג (1864–1918), התחתנה עם גאורג, נסיך שאומבורג-ליפה
* אליזבת, נסיכת סקסוניה-אלטנבורג (1865–1927), התחתנה עם קונסטנטין קונסטנטינוביץ', הנסיך הגדול של רוסיה
* מרגרטה, נסיכת סקסוניה-אלטנבורג (1867–1882)
* ארנסט השני, דוכס סקסוניה-אלטנבורג (1871–1955)
* לואיזה שרלוטה, נסיכת סקסוניה-אלטנבורג (1873–1953), התחתנה עם אדוארד, דוכס אנהלט

## אילן יוחסין

## קישורים חיצוניים

* 

קטגוריה:נסיכים גרמנים
קטגוריה:גרמנים שנולדו ב-1829
קטגוריה:גרמנים שנפטרו ב-1907
גאורג הראשון, דוכס סקסוניה-מיינינגן

**גאורג הראשון, דוכס סקסוניה-מיינינגן** (בגרמנית: **Georg I, von Sachsen-Meiningen**; 4 בפברואר 1761 – 24 בדצמבר 1803) היה דוכס של סקסוניה-מיינינגן בין השנים 1782–1803.

## ביוגרפיה
גאורג נולד ב-4 בפברואר 1761 במיינינגן שהשתייכה לדוכסות סקסוניה-מיינינגן, לאנטון אולריך, דוכס סקסוניה-מיינינגן, ולשרלוטה אמליה, נסיכת הסן-פיליפסטאל, בתו של קרל הראשון, רוזן הסן-פיליפסטאל. בשנת 1763 מת אביו אנטון אולריך, ואחיו קרל וילהלם, דוכס סקסוניה-מיינינגן עלה במקומו לשלטון.

בשנת 1782 מת אחיו קרל וילהלם ללא ילדים, וגאורג עלה במקומו לשלטון. זמן קצר לאחר עלותו לשלטון התחתן גאורג עם לואיזה אלאונורה, נסיכת הוהנלוהה-לאנגנבורג, ממנה היו לו 4 ילדים. גאורג שלט כעריץ נאור, ושם דגש בעיקר על החינוך. גאורג בנה גימנסיה בדוכסות, ואף פתח את ספרייתו לרשות הציבור.

ב-24 בדצמבר 1803 מת גאורג, ובנו ברנהרד השני, דוכס סקסוניה-מיינינגן עלה לשלטון במקומו, תוך שאשתו לואיזה אלאונורה, נסיכת הוהנלוהה-לאנגנבורג משמשת כעוצרת עד לבגרותו.

## משפחתו
ב-27 בנובמבר 1782 התחתן גאורג עם לואיזה אלאונורה, נסיכת הוהנלוהה-לאנגנבורג, בתם של כריסטיאן אלברכט, נסיך הוהנלוהה-לאנגנבורג ואוגוסטה, נסיכת שטולברג-גדרן. ממנה היו לו 4 ילדים:
* אדליידה, נסיכת סקסוניה-מיינינגן (1792–1849), התחתנה עם ויליאם הרביעי, מלך הממלכה המאוחדת
* אידה, נסיכת סקסוניה-מיינינגן (1794–1852), התחתנה עם ברנהרד, נסיך סקסוניה-ויימאר-אייזנך
* בת מתה (1796)
* ברנהרד השני, דוכס סקסוניה-מיינינגן (1800–1882)

## אילן יוחסין

## קישורים חיצוניים

קטגוריה:דוכסים גרמנים
קטגוריה:ילידי 1761
קטגוריה:גרמנים שנפטרו ב-1803
אימה אמריקאית: רואנוק

"**אימה אמריקאית: רואנוק**" (באנגלית: ***American Horror Story: Roanoke***) היא העונה השישית של סדרת האימה האמריקאית "אימה אמריקאית", שנוצרה והופקה על ידי ראיין מרפי ובראד פלצ'ק. העונה עלתה לשידור ב-14 בספטמבר 2016 ברשת FX Networks. חלק מהאירועים המתרחשים בסדרה הושראו באופן רופף מאירועים אמיתיים.

לפני העלייה למסכים, ציין יוצר הסדרה ראיין מרפי כי העונה השישית תהיה "נוכלת יותר" ו"אפלה יותר" בניגוד לעונה הקודמת, "אימה אמריקאית: המלון". פרטים על העלילה ועל צוות השחקנים נשמרו בסודיות עד לשידור פרק הבכורה, גישה לא רגילה לפרסום וקידום הסדרה. כתוצאה מכך, עונה זו הפכה לראשונה שהייתה ללא כותרת משנה עד לעליית העונה. לאחר שפורסמו תמונות מסט הצילומים בסנטה קלריטה, הועלו השערות רבות כי העונה תעקוב אחרי היעלמות מושבת רואנוק ב-1580. פרק הבכורה חשף את קונספט העונה; העונה מתוארת כסדרה דוקומנטרית על-טבעית בשם "סיוט הרואנוק שלי", כאשר שחקנים מקצועיים מגלמים ומשחזרים את חוויותיהם של זוג נשוי שעברו להתגורר בקרוליינה הצפונית.

## רקע העלילה
העונה מוצגת לצופים כסדרת טלוויזיה דוקומנטרית בשם "סיוט הרואנוק שלי", העוקבת אחר בעל ואשתו בשם מאט ושלבי מילר (אנדרה הולנד ולילי רייב), המספרים לצופים על חוויותיהם במושבת רואנוק המסתורית. חוויותיהם של הזוג משוחזרות כביכול על ידי צוות שחקנים מקצועי (שרה פולסון, קובה גודינג ג'וניור, אנג'לה באסט, וס בנטלי, קתי בייטס, אוון פיטרס, מאט בומר, פין ויטרוק, ליידי גאגא ושאיין ג'קסון).

לאחר הצלחת הסדרה הדוקומנטרית, מפיק הסדרה מחליט להחזיר את משתתפי הסדרה חזרה לבית רואנוק, ושם הם מתים בזה אחר זה, ונשאר ניצול אחד בלבד.

## שחקנים ודמויות

### דמויות ראשיות
* **לי האריס** (עדינה פורטר)
* **אגנס מרי וינסטד / השוחטת** (קתי בייטס)
* **דומיניק בנקס / מאט מילר** (קובה גודינג ג'וניור)
* **מאט מילר** (אנדרה הולנד)
* **שלבי מילר** (לילי רייב)
* **אודרי טינדל / שלבי מילר** (שרה פולסון)
* **מונט תימוסה / לי האריס**(אנג'לה באסט)
* **ויליאם ואן הנדרסון / אליאס** (דניס או'הר)
* **דילן / אמברוז** (וס בנטלי)
* **רורי מונהאן / אדוארד** (אוון פיטרס)
* **סידני אהרון ג'יימס** (שאיין ג'קסון)

### דמויות משניות
* **סקאטאץ**' (ליידי גאגא / אלכסנדרה דדריו)
* **פלורה האריס** (סאניה סידני)
* **מייסון האריס** (צ'ארלס מאליק ויטפילד)
* **אשלי גילברט / קריקט** (לזלי ג'ורדן)
* **ג'תר פולק** (פין ויטרוק)
* **פרסיליה** (אסטל הרמנסן)

## פרקים

## קישורים חיצוניים
* 
* 

## הערות שוליים

6
קטגוריה:מכשפות בקולנוע ובטלוויזיה
פרס לייבניץ

[ממוזער|235x235 פיקסלים|דיוקן של [גוטפריד וילהלם לייבניץ, מ-1700 לערך של הצייר כריסטוף ברנהרד פרנק]]
**פרס גוטפריד וילהלם לייבניץ** (בגרמנית: Der **Gottfried-Wilhelm-Leibniz-Preis** או בקיצור: **Leibniz-Preis**) הוא פרס המוענק מטעם קרן המחקר הגרמנית (DFG) ל"מדענים ואנשי אקדמיה בולטים בתחומם אשר השיגו הישגים יוצאי דופן בתחום המחקר שלהם." תוכנית הפרס נוסדה בשנת 1985 ומדי שנה מוענקים עד עשרה פרסים ליחידים או לקבוצות מחקר העובדים במוסד מחקר בגרמניה או במוסד מחקר גרמני מחוץ לתחומי המדינה.

הפרס נקרא על שם המתמטיקאי, הפילוסוף ואיש האשכולות הגרמני גוטפריד וילהלם לייבניץ. זהו אחד מפרסי המחקר הגדולים בגרמניה וסכום המענק המרבי לאדם בודד הוא 2.5 מיליון אירו. מטרת הפרס לשפר את תנאי עבודתם של מדענים ואקדמאים בולטים, להרחיב את הזדמנויות המחקר העומדות בפניהם, לשחררם מן הנטל של מטלות מינהליות ולסייע להם להעסיק עוזרי מחקר צעירים ואיכותיים.

בין זוכי הפרס לייבניץ נמצאים זוכה פרס נובל לכימיה בשנת 2014 שטפן הל (2008), גרד פאלטינגס (1996), סוונטה פבו (1992),  זוכה פרס נובל לפיזיקה בשנת 2005 תאודור הנש (1989), זוכה פרס נובל לפיזיולוגיה או לרפואה בשנת 1991 ארווין נהר (1987), ברט זקמן (1987) שותפו של נהר לפרס נובל בשנת 1991, יורגן הברמאס (1986), הארטמוט מישל (1986) וכריסטיאנה ניסליין-פולהרד (1986).

## קישורים חיצוניים

*  Gottfried Wilhelm Leibniz Prize 
* רשימת זוכי הפרס 

## הערות שוליים

*
לייבניץ
לייבניץ
אנטון אולריך, דוכס סקסוניה-מיינינגן

**אנטון אולריך, דוכס סקסוניה-מיינינגן** (בגרמנית: **Anton Ulrich, von Sachsen-Meiningen**; 22 באוקטובר 1687 – 27 בינואר 1763) היה דוכס של סקסוניה-מיינינגן בין השנים 1746–1763.

## ביוגרפיה
אנטון אולריך נולד ב-22 באוקטובר 1687 במיינינגן שהשתייכה לדוכסות סקסוניה-מיינינגן, לברנהרד הראשון, דוכס סקסוניה-מיינינגן, ולאליזבת אלאונורה, רוזנת בראונשווייג-וולפנביטל, בתו של אנטון אולריך, דוכס בראונשווייג-וולפנביטל. בשנת 1706 מת אביו ברנהרד הראשון, דוכס סקסוניה-מיינינגן, ובעקבות כך פרץ סכסוך ירושה בין אנטון אולריך לאחיו הגדולים ארנסט לודוויג הראשון, דוכס סקסוניה-מיינינגן ופרידריך וילהלם.

בשנת 1711 התחתן אנטון אולריך בחשאי עם פיליפינה אליזבת סזאר, שהייתה בת לווייתה של אחותו אליזבת ארנסטינה, וחי עמה רוב הזמן באמסטרדם. דודו קרל השישי, קיסר האימפריה הרומית הקדושה העניק לפיליפינה בשנת 1727 תואר נסיכה, ואישר שילדיה יוכלו לרשת את אנטון אולריך, אולם קרל השביעי, קיסר האימפריה הרומית הקדושה ביטל את האישור בשנת 1744.

בשנת 1746 מת אחיו פרידריך וילהלם, דוכס סקסוניה-מיינינגן ללא ילדים, ואנטון אולריך עלה לשלטון במקומו. מכיוון שילדיו לא יכלו לרשת אותו לאחר מותו, החלו קרוביו דוכסי ויימאר וגותה לדון בחלוקת הירושה. אולם בשנת 1750 התחתן אנטון אולריך עם שרלוטה אמליה, רוזנת הסן-פיליפסטאל, בתם של קרל הראשון, רוזן הסן-פיליפסטאל וקתרינה כריסטינה, נסיכת סקסוניה-ויימאר, ממנה נולדו לו 8 ילדים. לאחר עלותו לשלטון העביר אנטון אולריך את מעונו הרשמי לפרנקפורט, והתגורר שם ברוב הזמן.

ב-27 בינואר 1763 מת אנטון אולריך, ובנו קרל וילהלם, דוכס סקסוניה-מיינינגן עלה לשלטון במקומו, תוך שאשתו שרלוטה אמליה, רוזנת הסן-פיליפסטאל משמשת כעוצרת עד לבגרותו.

## משפחתו
בינואר 1711 התחתן אנטון אולריך עם פיליפינה אליזבת סזאר, ממנה נולדו לו 10 ילדים:
* פיליפינה אנטוינטה, נסיכת סקסוניה-מיינינגן (1712 – 1785).
* פיליפינה אליזבת, נסיכת סקסוניה-מיינינגן (1713 – 1781).
* פיליפינה לואיזה, נסיכת סקסוניה-מיינינגן (1714 – 1771).
* פיליפינה וילהלמינה, נסיכת סקסוניה-מיינינגן (1715 – 1718).
*ברנהרד ארנסט, נסיך סקסוניה-מיינינגן (1716 – 1778).
* אנטוניה אוגוסטה, נסיכת סקסוניה-מיינינגן (1717 – 1768).
* סופיה וילהלמינה, נסיכת סקסוניה-מיינינגן (1719 – 1723).
* קרל לודוויג, נסיך סקסוניה-מיינינגן (1721 – 1727).
* כריסטינה פרדריקה, נסיכת סקסוניה-מיינינגן (1723).
* פרידריך פרדיננד, נסיך סקסוניה-מיינינגן (1725).

ב-26 בספטמבר 1750 התחתן אנטון אולריך עם שרלוטה אמליה, נסיכת הסן-פיליפסטאל, בתם של קרל הראשון, רוזן הסן-פיליפסטאל וקתרינה כריסטינה, נסיכת סקסוניה-ויימאר. ממנה היו לו 8 ילדים:
* שרלוטה, נסיכת סקסוניה-מיינינגן (1751–1827), התחתנה עם ארנסט השני, דוכס סקסוניה-גותה-אלטנבורג
* לואיזה, נסיכת סקסוניה-מיינינגן (1752–1805), התחתנה עם אדולף, רוזן הסן-פיליפסטאל-בארכפלד
* אליזבת, נסיכת סקסוניה-מיינינגן (1753–1754)
* קרל וילהלם, דוכס סקסוניה-מיינינגן (1754–1782)
* פרידריך פרנץ, נסיך סקסוניה-מיינינגן (1756–1761)
* פרידריך וילהלם, נסיך סקסוניה-מיינינגן (1757–1758)
* גאורג הראשון, דוכס סקסוניה-מיינינגן (1761–1803)
* אמליה, נסיכת סקסוניה-מיינינגן (1762–1798), התחתנה עם היינריך קרל ארדמן, נסיך קרולט-בויטן

## אילן יוחסין

## קישורים חיצוניים

קטגוריה:דוכסים גרמנים
קטגוריה:אבירי מסדר העיט הלבן
קטגוריה:ילידי 1687
קטגוריה:נפטרים ב-1763
לואיזה אלאונורה, נסיכת הוהנלוהה-לנגנבורג

**לואיזה אלאונורה, נסיכת הוהנלוהה-לנגנבורג** (בגרמנית: **Louise Eleonore zu Hohenlohe-Langenburg**; 11 באוגוסט 1763 – 30 באפריל 1837), הייתה נסיכה גרמנית, ואשתו של גאורג הראשון, דוכס סקסוניה-מיינינגן.

## ביוגרפיה
לואיזה אלאונורה נולדה ב-11 באוגוסט 1763 בלנגנבורג שהשתייכה לנסיכות הוהנלוהה-לנגנבורג, לכריסטיאן אלברכט, נסיך הוהנלוהה-לנגנבורג ולאוגוסטה, נסיכת שטולברג-גדרן, בתו של פרידריך קרל, נסיך שטולברג-גדרן.

ב-27 בנובמבר 1782 התחתנה לואיזה אלאונורה עם גאורג הראשון, דוכס סקסוניה-מיינינגן, ממנו היו לה 4 ילדים. בשנת 1803 מת בעלה גאורג, ובנה ברנהרד השני, דוכס סקסוניה-מיינינגן עלה לשלטון במקומו, תוך שלואיזה אלאונורה משמשת כעוצרת עד לבגרותו. בזמן המלחמות הנפוליאוניות עשתה לואיזה אלאונורה כל שביכולתה על מנת לשמור על עצמאות הדוכסות, ולצורך כך הצטרפה בשנת 1806 לקונפדרציה של הריין. למרות שהארץ נבזזה שוב ושוב על ידי כוחות צרפתיים ורוסיים, לא ברחה לואיזה אלאונורה מהדוכסות, אלא נשארה בטירתה יחד עם ילדיה, וייבאה חיטה על מנת להפחית את הרעב ששרר בדוכסות. בשנת 1813 עברה לואיזה אלאונורה למחנה בעלות הברית, ובכך הצליחה לשמור על עצמאות הדוכסות גם בקונגרס וינה. בשנת 1821 חנכה לואיזה אלאונורה את הגימנסיה שהחל בעלה לבנות, ובאותה שנה נטל בנה ברנהרד השני, דוכס סקסוניה-מיינינגן את השלטון לידיו. לואיזה ביקרה הרבה בחו"ל, ואף ביקרה את בתה אדליידה, נסיכת סקסוניה-מיינינגן בבריטניה, וב-30 באפריל 1837 מתה לואיזה אלאונורה במיינינגן.

## משפחתה
ב-27 בנובמבר 1782 התחתנה לואיזה אלאונורה עם גאורג הראשון, דוכס סקסוניה-מיינינגן. ממנו היו לה 4 ילדים:
* אדליידה, נסיכת סקסוניה-מיינינגן (1792–1849), התחתנה עם ויליאם הרביעי, מלך הממלכה המאוחדת
* אידה, נסיכת סקסוניה-מיינינגן (1794–1852), התחתנה עם ברנהרד, נסיך סקסוניה-ויימאר-אייזנך
* בת מתה (1796)
* ברנהרד השני, דוכס סקסוניה-מיינינגן (1800–1882)

## אילן יוחסין

## קישורים חיצוניים

קטגוריה:ילידות 1763
קטגוריה:נסיכות גרמניות
קטגוריה:נפטרות ב-1837
תסביב שחלה

350px|ממוזער|שחלה וכלי הדם מסביבה
**תסביב שחלה** (באנגלית: **Ovarian Torsion**; בראשי תיבות: **OT**) הוא מצב בו השחלה מסתובבת סביב צירה כך שמתרחשת חסימה של עורק השחלה או הוריד.

## אפידמיולוגיה
תסביב שחלה מהווה כ-3% ממצבי חירום גינקולוגיים. השכיחות של תסביב השחלה בקרב נשים בכל הגילאים הוא 5.9 לכל 100,000 נשים, והשכיחות בקרב נשים בגיל הפריון (15–45 שנים) 9.9 לכל 100,000 נשים. ב-70% מהמקרים, היא מאובחנת אצל נשים בגילאים בין 20 ו-39 שנים. הסיכון הוא גדול יותר במהלך ההריון וגיל המעבר. גורמי הסיכון כוללים התארכות של הרצועה השחלתית, שחלות מוגדלות פתולוגית (יותר מ-6 ס"מ), גושים או ציסטות בשחלה, וגופיף צהוב מורחב במהלך ההריון.

## הסתמנות קלינית
נשים עם תסביב שחלה לעיתים קרובות חוות התפרצות פתאומית של כאב חד, בדרך כלל חד צדדי, ובאזור בטן תחתונה. ב-70% מהמקרים הקליניקה מלווה בבחילות ובהקאות. השימוש באולטרסאונד דופלר לאבחון מועדף. עם זאת, זרימת דופלר לא תמיד חסרה בתסביב. אבחנה סופית נעשית לעיתים קרובות בחדר הניתוח.

## פתופיזיולוגיה
התפתחות מסת השחלות קשורה להתפתחות של תסביב. בשנים של הרבייה, התפתחות קבועה של ציסטות מהגופיף צהוב, הן גורם סיכון עבור תסביב. השפעת המסה של גידולים בשחלות גם הוא סיבה נפוצה לפיתוח תסביב. תסביב שחלה מתרחש בדרך כלל יחד עם תסביב של החצוצרות, על המשטח המשותף ביניהם, מלא כלי דם, סביב הרצועה הרחבה של הרחם. אף על פי כן, במקרים נדירים, השחלה מסתובבת סביב המזובריום (חלק של הרצועה הרחבה של הרחם עליה נתלים השחלות) או החצוצרות מסתובבות סביב המזוזלפינקס (חלק מעט גבוה יותר של הרצועה רחבה). ב-80%, פיתול יקרה באופן חד צדדי, עם נטייה קלה יותר להיווצרות מימין.

## אבחנה
תסביב שחלה הוא מצב קשה לאיבחון רפואי במדויק, ניתוח נעשה פעמים רבות טרם ביצוע אבחנה סופית. מחקר גינקולוגי שנערך, הראה כי אבחנה טרום ניתוחית הוכחה כנכונה ב-46% מהמקרים. אולטרא-סאונד שחלות היא בדיקת הבחירה לשם אבחנה מהימנה של המצב הרפואי. ירידה או מחסור בזרימת דם בבדיקת דופלר שחלתית מסתמן בתור מאבחן טוב של תסביב שחלה. נשים עם זרימת דם נמוכה ופתולוגית יותר נוטות לאיבחון כסובלות מתסביב שחלה. נתוני זרימה ספציפיים בדופלר יכללו:
* זרימת דם מועטה או חסרה בכלל בוורידי השחלה. תסמין שכיח בתסביב שחלה.
* חוסר זרימת דם בעורקי השחלה. פחות שכיח מהמצב בוורידים.
* חוסר או הפיכה של זרימה דיאסטולית.
זרימת דם נורמלית בכלי הדם אינה מספקת כדי לשלול תסביב שחלה וזאת בשל זרימת הדם לאזור אשר מגיעה משני מקורות - עורקי השחלה והעורקים הרחמיים.

## טיפול
טיפול ניתוחי לתסביב שחלה כולל לפרסקופיה להתרת התסביב ולעיתים אף לביצוע קיבוע של השחלה שעשויה להסתובב בשנית. במקרים חמורים בהם ניתקת זרימת הדם לשחלות לתקופת זמן משמעותית עלול להתפתח נמק באזור. במקרים אלו אין מניעה אלא להסיר בניתוח את השחלה.

## ראו גם
* שחלה
* תסביב אשך - מצב רפואי דומה המתרחש במערכת הרבייה הגברית.

## לקריאה נוספת

* Gray's Anatomy for Students - 3rd Edition
* Houry, D., & Abbott, J. T. (2001). Ovarian torsion: a fifteen-year review. Annals of emergency medicine, 38(2), 156-159.
* Peña, J. E., Ufberg, D., Cooney, N., & Denis, A. L. (2000). Usefulness of Doppler sonography in the diagnosis of ovarian torsion. Fertility and sterility, 73(5), 1047-1050.


## קישורים חיצוניים

* תסביב שחלה באתר רדיופדיה - נק' מבט של דימות למצב הרפואי.
* תסביב שחלה באתר מכבי
* 

## הערות שוליים

קטגוריה:בריאות האישה
קטגוריה:מחלות
קטגוריה:מחלות מערכת המין ודרכי שתן
קטגוריה:שחלות
כמאל אוקם

[ממוזער|אוקם מגיש את כתב האמנתו ל[נשיא מדינת ישראל ראובן ריבלין]]
**כמאל אוקם** (בטורקית: **Kemal Ökem**; נולד ב-1967) הוא דיפלומט טורקי, המכהן כשגריר טורקיה בישראל.

אוקם הוא בעל תואר דוקטור מ-Middle East Technical University באנקרה ובעל תואר מוסמך מאוניברסיטת אוקספורד.

אוקם שירת כדיפלומט בשגרירויות ארצו בבריטניה ובערב הסעודית וכיהן כנציג טורקיה לארגון נאט"ו. שימש במשרד החוץ הטורקי כאחראי על הדסק הישראלי וכן כסמנכ"ל לענייני המזרח התיכון. בתפקידו האחרון לפני מינויו לשגריר בישראל שימש כיועץ מדיני לראש ממשלת טורקיה בינאלי ילדרים. לפני כן שימש כיועץ גם לראש הממשלה אהמט דבוטאולו.

אוקם הוא השגריר הטורקי הראשון המכהן בישראל מאז הוחזר ממנה שגריר טורקיה בשנת 2010 לאחר פרוץ המשבר בין המדינות על רקע תקרית האונייה מאווי מרמרה. ב-16 בנובמבר 2016 הודיע נשיא טורקיה רג'פ טאיפ ארדואן על מינויו של אוקם לשגריר בישראל, בהתאם להסכם הפיוס בין שתי המדינות. אוקם החל את כהונתו בישראל ב-12 בדצמבר 2016.

## קישורים חיצוניים

* 
* 
* ידיעה על מינוי אוקם לשגריר בישראל, באתר Daily Sabah 

## הערות שוליים

קטגוריה:בוגרי אוניברסיטת אוקספורד
קטגוריה:פוליטיקאים טורקים
קטגוריה:שגרירי טורקיה בישראל
קטגוריה:טורקים שנולדו ב-1967
קרל וילהלם, דוכס סקסוניה-מיינינגן

**קרל וילהלם, דוכס סקסוניה-מיינינגן** (בגרמנית: **Karl Wilhelm, von Sachsen-Meiningen**; 19 בנובמבר 1754 – 21 ביולי 1782) היה דוכס של סקסוניה-מיינינגן בין השנים 1763–1782.

## ביוגרפיה
קרל וילהלם נולד ב-19 בנובמבר 1754 בעיר החופשית פרנקפורט, לאנטון אולריך, דוכס סקסוניה-מיינינגן, ולשרלוטה אמליה, נסיכת הסן-פיליפסטאל, בתו של קרל הראשון, רוזן הסן-פיליפסטאל. בשנת 1763 מת אביו אנטון אולריך, וקרל וילהלם עלה במקומו לשלטון, תוך שאמו משמשת כעוצרת עד לבגרותו.

ב-5 ביוני 1780 התחתן קרל וילהלם עם לואיזה, נסיכת שטולברג-גדרן, בתם של כריסטיאן קרל, נסיך שטולברג-גדרן ואלאונורה, רוזנת רויס-לוברשטיין, אך לא היו להם ילדים.

ב-21 ביולי 1782 מת קרל וילהלם ללא ילדים, ואחיו גאורג הראשון, דוכס סקסוניה-מיינינגן עלה לשלטון במקומו.

## אילן יוחסין

## קישורים חיצוניים

* 

קטגוריה:דוכסים גרמנים
קטגוריה:ילידי 1754
קטגוריה:נפטרים ב-1782
דייט בעירום

**דייט בעירום** (באנגלית: **Dating Naked**) היא תוכנית ריאליטי אמריקאית ששודרה בערוץ VH1, החל מיולי 2014. התוכנית מפגישה מספר משתתפים הטרוסקסואליים שמתחלפים מפעם לפעם, בעודם עירומים. איברי המין של המשתתפים משני המינים, שדי הנשים, ולעיתים עכוזיהם, מצונזרים. איימי פרפאת' שימשה כמגישה במשך שתי העונות הראשונות, בעודה לבושה. העונה הראשונה צולמה באי בפנמה.

העונה השנייה, אשר צולמה באזור הפיליפינים, הייתה תחת הכותרת "דייט בעירום: משחק על כל הקופה". שידור הבכורה היה ב-22 ביולי 2015, והעונה הסתיימה ב-16 בספטמבר 2015.

העונה השלישית במספר, בהגשתה של רוקסי דיאז, צולמה בבורה בורה, והועלתה לראשונה ב-29 ביוני 2016.

## ביקורות
אליסון דייוויס כתב כי התוכנית "דוחפת את גבולות החיזור ובאופן יצירתי מרחיבה את רשימת הפעילויות שאדם יכול לעשות בעירום," אך גם מתח ביקורת על סצנות התוכנית בבריכה בשל היותן חושפניות מדי לדעתו. אמילי יואט תיארה את התוכנית כ"מביכה ביותר בטלוויזיה." ביקורת שלילית אף יותר מ-Time מתארת אותה כתוכנית דייטים אופיינית "ברגע שאתה (והמשתתפים) מתרגלים לגימיק העירום".

## שידור בעולם

## תביעה שנדחתה
באוגוסט 2014, ג'סי ניסוויץ, מתחרה בפרק השלישי של העונה הראשונה, אשר שודרה ב-31 ביולי 2014, הגישה תביעה נגד ויאקום, וכן נגד פיירלייט אנטרטיינמנט ונגד לייטהארטד אנטרטיינמנט בסך $10 מיליון דולר, לאחר ששידרו צילום בלתי מצונזר של מפשעתה. ויאקום, פיירלייט אנטרטיינמנט ולייטהארטד אנטרטיינמנט ביקשו לדחות את התביעה, בטענה שלפני שהצילומים החלו, ניסוויץ חתמה על שלושה הסכמים, שבהם הסכימה כי היא תשתתף ותצולם בעירום מלא, ושהצילום הזה ישודר ויופץ ללא הגבלה." בחודש מרץ 2015, התביעה נדחתה על ידי שופט בית המשפט העליון של ניו-יורק.

## ראו גם
* אדם מחפש את חווה
* משיכה בעירום

## קישורים חיצוניים
* 

* 
* 
* כתבה בעכבר העיר על התוכנית

## הערות שוליים

קטגוריה:עירום בטלוויזיה
קטגוריה:תוכניות מציאות אמריקאיות: שידוכים והיכרויות
קטגוריה:סדרות טלוויזיה אמריקאיות שעלו לשידור בשנת 2014
840-849 לפנה"ס

**שימו לב: ערך זה מכיל אירועים מן השנים 849 - 840 לפנה"ס**.

## אירועים ומגמות
* 848 לפנה"ס - מלחמת ישראל ויהודה במואב
* 846 לפנה"ס - יורם מתמנה למלך יהודה ומחליף את יהושפט אביו.
* 845 לפנה"ס - פרסלס, מלך אתונה, מת לאחר שלטון שנמשך כ-19 שנה. הוא מוחלף על ידי בנו אריפרון.
* 842 לפנה"ס - שלמנאסר השלישי, מלך אשור, מחריב את שטח דמשק. הערים הישראליות והפיניקיות מעלות לו מס.
* 841 לפנה"ס - המלך לי משושלת ג'ואו, מתחיל לשלוט. רשומות ההיסטוריון (אשר הושלמו בשנת 91 לפני הספירה על ידי סה-מה צ'יאן) מציינות שנה זו כשנה שבה החל תיארוך שנתי של ההיסטוריה הסינית.

## אנשים משמעותיים
* יהושפט, מלך יהודה (מלך בשנים 846 - 867 לפנה"ס).
* יורם, מלך ישראל, בנם של אחאב ואיזבל (מלך בשנים 842 - 851 לפנה"ס).
* יהורם, מלך יהודה (מלך בשנים 843 - 845 לפנה"ס).
* יהוא, מלך ישראל (מלך בשנים 814 - 842 לפנה"ס).
* אחזיה, מלך יהודה (מלך בשנים 842 - 843 לפנה"ס).
* שלמנאסר השלישי, מלך אשור (מלך בשנים 824 - 858 לפנה"ס).
* עתליה, בת אחאב, מלך ישראל.

## קישורים חיצוניים

*
קטגוריה:המאה ה-9 לפנה"ס לפי שנים
המצרים הדניים

ממוזער|318x318 פיקסלים|המצרים
**המצרים הדניים** הם שלושה מצרי ים המחברים את הים הבלטי עם הים הצפוני, דרך המצרים קטגט וסקאגרק שמצפון. המצרים הדניים חוצים את דנמרק ומפרידים בינה לבין שוודיה.

שלושת המצרים הם:
* הרצועה הגדולה (בדנית: Storebælt), האמצעי מבין המצרים והרחב שבהם: אורכו כשישים קילומטרים ורוחבו נע בין 16 ל-32 קילומטרים. המצר מפריד בין האי הגדול שלן, עליו שוכנת הבירה קופנהגן, ובין האי פין, השלישי בגודלו בדנמרק. שני האיים מחוברים בגשר ובמנהרה שחוצים את המצר.
* הרצועה הקטנה (בדנית: Lillebælt), המצר המערבי מבין השלושה, המפריד בין האי פין לחצי האי יוטלנד. אורך המצר הוא כ-50 קילומטר ורוחבו נע בין 800 מטרים ל-17 קילומטרים.
* ארסונד (בשוודית: Öresund) חוצץ בין סקונה שבשוודיה והאי שלן השייך לדנמרק. זהו הצר והקצר מבין השלושה, והוא נחשב לאחד מנתיבי השיט העמוסים בעולם.
את שלושת המצרים חוצים גשרים במקומות שונים. הידוע מביניהם הוא גשר ארסונד, שעובר מעל מצר ארסונד ומקשר בין קופנהגן בצד הדני למאלמה בצד השוודי.

בשנת 1857 הוכרזו המצרים כנתיב שיט בינלאומי.

## קישורים חיצוניים

קטגוריה:קצרמר גאוגרפיה של שוודיה
קטגוריה:קצרמר גאוגרפיה של גרמניה
קטגוריה:הים הבלטי
קטגוריה:מצרי ים בין-לאומיים
קטגוריה:הים הצפוני
קטגוריה:דנמרק: מצרי ים
קטגוריה:שוודיה: מצרי ים
קטגוריה:מצרי ים באוקיינוס האטלנטי
מנחם מנדל אייזנשטאדט

**מנחם מנדל אייזנשטאדט** (סיוון ה'ת"ר, יוני 1840 - ה'תר"ס, 1900) היה רב פולני-ליטאי, רבן של קמינקא, ליסקובה, זובלין ושצ'וצ'ין.

## ביוגרפיה
נולד בשצ'וצ'ין למלכה ראשה (בת ר' דוב בער מסלונים) ולרב נח חיים, רבה של העיר. למד בכמה ישיבות ואצל אביו. בשנת ה'תרי"ז נישא ושנה לאחר מכן קיבל משרת רבנות ראשונה בעיר קמינקא.

לאחר שנים אחדות עבר לכהן בליסקובה שבפלך הורדנה ואחר כך לזובלין שבפולין.

בשנת ה'תרכ"ח התיישב בוורשה וכיהן בה כמו"צ במשך שמונה שנים.

בשנת ה'תרל"ו (1876) התמנה על מקום אביו כרבה של עיר הולדתו שצ'וצ'ין והחזיק במשרתו זו עד פטירתו בשנת ה'תר"ס, 1900.

ספרו "צמח מנחם" (ורשה תרמ"ב) מכיל פלפולים וחידושים על ארבעת חלקי שולחן ערוך המסודרים בסגנון ספרות השו"ת.

## משפחתו
שנים מאחיו שימשו אף הם ברבנות: הרב שלום דוב בער אייזנשטאדט כיהן כאב"ד לכוביץ', והרב ברוך בן ציון מישקובסקי כאב"ד מוסטי ולאחר פטירת חותנו, רבי אברהם עזרא כ"ץ מאמדור, כרבה של אמדור.

## קישורים חיצוניים
* 
;ספריו
* 
* 

## הערות שוליים

קטגוריה:מחברי ספרי שו"ת
קטגוריה:רבנים ליטאים
קטגוריה:ורשה: רבנים
קטגוריה:רבנים פולנים
קטגוריה:ילידי 1840
קטגוריה:נפטרים ב-1900
שמשון אורנשטיין

רבי **שמשון אורנשטיין** (כ"ה באלול ה'תקפ"ד, 18 בספטמבר 1824 - כ"ג בכסלו ה'תרס"ד, 12 בדצמבר 1903) היה רב פולני ורבן של הערים אוזורקוב וקאליש.

## ביוגרפיה
נולד בקמפן שבפרוסיה  לרב משה אורנשטיין, למד אצל אביו ואצל הרב יעקב שמחה רפיש, מחבר "משכן העדות". מסופר שכבר בנערותו היה בקי בספר "קצות החושן".

בשנת ה'תרי"ג (~1853) התמנה כאב"ד קרושנביץ, בעיר זו כיהן עשר שנים שבהן לימד תלמידים וכתב חיבורים על כמה ממסכתות התלמוד הבבלי.

בשנת ה'תרכ"ג התמנה כרבה של אוזורקוב והחזיק בכהונתו זו במשך עשרים ושלוש שנים. בתקופת כהונתו באוזורקוב, ישב יחד עם רבי מאיר ליבוש מלבי"ם ורבי ישראל יהושע מקוטנא בבית הדין המיוחד שדן בסכסוך בקהילת לונטשיץ בדבר כהונתו של רבי שלמה ליב מורגנשטרן מחבר "מנחת הבוקר" לאחר שהתברר כי הוא עיוור.

בשנת ה'תרמ"ו התמנה כרב ואב"ד בקאליש ולאחר מות רבה של העיר, הרב חיים אלעזר וקס מילא את מקומו.

הוא כיהן כרבה של קאליש עד פטירתו בשנת ה'תרס"ד (1903), החליף אותו ברבנות העיר הרב יחזקאל ליבשיץ.

חלק מהגהותיו לרמב"ם משוקעות בחיבור "ציוני מהר"ן" שכתב חתנו הרב נחום אש ושנדפסו בכמה מדפוסי משנה תורה לרמב"ם החל מדפוס ורשה תרמ"א. הרב אש היה צעיר בעת פרסום החיבור וחמיו הרב אורנשטיין הוא שמסר את החיבור לדפוס. במהדורת שולזינגר של הרמב"ם ייחסו בטעות את החיבור כולו לרב אורנשטיין.

## קישורים חיצוניים
* 
* 

קטגוריה:רבנים פולנים
קטגוריה:קאליש: רבנים
קטגוריה:ילידי 1824
קטגוריה:פולנים שנפטרו ב-1903
830-839 לפנה"ס

[200px|ממוזער|שמאל|פסלו של שלמנאסר השלישי. [המוזיאונים לארכאולוגיה של איסטנבול]]
**שימו לב: ערך זה מכיל אירועים מן השנים 839 - 830 לפנה"ס**

## אירועים ומגמות
* 836 לפנה"ס - שלמנאסר השלישי מלך אשור, מוביל צבא נגד טאבארני. 
* 836 לפנה"ס - מלחמת אזרחים פורצת במצרים.

## אנשים משמעותיים
* שלמנאסר השלישי, מלך אשור (מלך בשנים 824 - 858 לפנה"ס). 
* יהוא, מלך ישראל (מלך בשנים 814 - 842 לפנה"ס).
* יהואש, מלך יהודה (מלך בשנים 797 - 836 לפנה"ס).

## קישורים חיצוניים

*
קטגוריה:המאה ה-9 לפנה"ס לפי שנים
ברחשיתיים

**ברחשיתיים** (שם מדעי: Polioptilidae) היא משפחת ציפורי שיר, הנפוצה באמריקה הדרומית ובאמריקה הצפונית, רובם באזורים הטרופיים והסובטרופיים, למעט המין ברחשית כחלחלה החי בקנדה ונודד דרומה בחורף. 

ציפורים קטנות ועדינות אלה מזכירות במראם את הגדרוניים או את סבכי העולם החדש. מרביתן אפורות עם ראשים כהים, והמקורים עדינים ודקים אשר מותאמים לציד חרקים. לחלקן יש זנב ארוך ומפוספס בשחור-לבן, ולחלק מהמינים גוף חום וזנבות קצרים יחסית. 

רבות מהן חיות בחופות היערות של דרום אמריקה (למעט באזור הרי האנדים), וחיות גם ביערות, אזורים לחים, ערבות שיחים וחורשים, שם הן נפוצות בעיקר באמריקה הצפונית.

## מיון
*משפחה **ברחשיתיים** (Polioptilidae)
**סוג *Microbates* - בו 2 מינים
**סוג *Ramphocaenus* - בו 2 מינים
**סוג ברחשית (*Polioptila*) - בו 16 מינים

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1858
קטגוריה:טקסונים שתוארו בידי ספנסר פולרטון ברד
אגיתיניות

**אגיתיניות** (שם מדעי: Aegithinidae) היא משפחת עופות מסדרת ציפורי שיר החיים בתת-היבשת ההודית ובדרום-מזרח אסיה. במשפחה סוג אחד - איורה (*Aegithina*) ובו ארבעה מינים. ציפורים אלה הם קרובות משפחה של משפחת ציפורי עלים ושל התכלתיים.
## מאפיינים
אלו ציפורים קטנות עד בינוניות (יחסית לציפורי השיר). אורכם 11–15 ס"מ והם בעלי מקור אפור-ירקרק וצבע נוצותיהם ירוק בהיר. הם בעלי רגליים דקות המותאמות לתפיסת ענפים והם מזכירים במראם בולבוליים אך ירקרקים יותר. הזכרים בעלי צבעים מעט יותר בולטים מהנקבות.

ציפורים אלה חיים באזור הטרופי של דרום-מזרח אסיה בין הצמחים והענפים. הם אוכלים חרקים ועכבישים אותם הם חוטפים בזריזות מהזלזלים.

הם מונוגמיים והזכרים עוזרים לנקבות לבנות את הקן ולטפל בביצים.

## מיון
* איורה (*Aegithina*)
** איורה מצויה (*Aegithina tiphia*)
** איורת מרשל (*Aegithina nigrolutea*)
** איורה ירוקה (*Aegithina viridissima*)
** איורה גדולה (*Aegithina lafresnayei*)

## קישורים חיצוניים

קטגוריה:בעלי חיים שתוארו ב-1869
קטגוריה:טקסונים שתוארו בידי ג'ורג' רוברט גריי
קטגוריה:עורבאים
קטגוריה:משפחות מונוטופיות
השמלה (סרט)

**השמלה** הוא סרט קולנוע ישראלי, משנת 1969, שביים יהודה ג'אד נאמן וזהו סרטו הראשון כבמאי. הסרט השתתף בפורום "השבועיים של הבמאים" בפסטיבל קאן 1969.

"השמלה" מקבץ שלושה סרטים קצרים, המתארים שלושה סיפורי אהבה תל אביביים: "השמלה", "המכתב" ו"תומאס חוזר".
## הפקה
הפקת הסרט הקצר "השמלה" החלה ב-1967 ונמשכה כשנה, בתקציב של שלושים אלף ל"י. כל צוות השחקנים, הצלם והעורכת, השתתפו בו ללא תשלום. במאי 1968 נערכה הקרנת בכורה, לה הוזמנו כמעט כל מבקרי הסרטים הישראליים, אך איש מהם לא טרח להופיע בגלל שנאמן לא היה ידוע באותה עת ולא היו לו תקציב ליחסי ציבור. אחר כך, ביוזמת חזי שלח ועם חברת ישראפילם והמפיקים אלכס מסיס וצבי שפילמן, השלים נאמן שני סרטים קצרים נוספים: "המכתב" ו"תומאס חוזר". שלושת הקצרים הוצגו כסרט ארוך ששמו "השמלה" בבתי הקולנוע בישראל החל מינואר 1970.

## עלילה
גיבורת הסרט הראשון, "השמלה", היא ספרנית בספרייה ציבורית (לאורה ריבלין) שפוגשת בחור צעיר הבא לשאול ספרים (אסי דיין) ומתאהבת בו. השניים עוברים בביתה של הספרנית לפני שהם יוצאים לבילוי, ופוגשים בשותפתה לדירה (ג'וזי כץ), מוזיקאית שמככבת בסרטי פרסומת. כשהשותפה מבקשת למדוד את שמלתה החדשה של הספרנית, היא לוכדת את תשומת לבו של הבחור והספרנית נותרת לבדה.

גיבור הסרט השני, "המכתב", הוא בחור צעיר (מוטי ברכאן) שמפרסם מודעה בעיתון: "מכוער מחפש יפהפייה". בתגובה הוא מקבל מכתב עם תצלום של צעירה מקסימה (רינה גנור) ומחליט לחפש אחריה. כשהוא מוצא אותה הוא נוכח לדעת שהיא כבר תפוסה ואיננה מעוניינת בחבר חדש.

בסרט השלישי, "תומאס חוזר", בחור צעיר (יאיר רובין), תומאס, חוזר לחייה של אשתו לשעבר, אילנה (גבי אלדור) החיה בדירה יחד עם בן זוגה גדי (אמיר אוריין). תוך כדי ניסיונות החיזור של תומאס אחרי אילנה, כל אחד מבין השלושה חווה את טעם הבדידות. בסיום הסרט תומאס עוזב את אילנה וגדי.

## קישורים חיצוניים

* הסרט המלא לצפייה ישירה (בתשלום) באתר ארכיון הסרטים הישראלי - סינמטק ירושלים
* השמלה, באתר "הבמה"
* 
* 
* 
* 

## הערות שוליים

קטגוריה:סרטי דרמה ישראליים
קטגוריה:סרטי יהודה ג'אד נאמן
קטגוריה:סרטים על שמלות
קטגוריה:סרטים על ספרנים
קטגוריה:סרטים ישראליים משנת 1969
חרגולניים

**חַרְגּוֹלָנִיִּים** (שם מדעי: Locustellidae) היא משפחה של ציפורי שיר. בעבר היא נחשבה לתת-משפחה במשפחת הסבכיים, אך מחקרים מ-2012 העלו את הקניות, לצד משפחות רבות אחרות, למעמד של משפחה עצמאית; כשהסבכים נעשו לעל-משפחה. היא נקראת לעיתים *Megalurinae*, אך יש עדיפות ל-*Locustellidae*.

עופות אלו חיים מאירופה ואפריקה עד לאוסטרליה ביערות, שיחים, ערבות אזורי סלעים ואזורים יבשים והם בעלי נוצות חומות, מקור דק וזנבות ארוכים. חלקם עופות חברתיים החיים בלהקות על הקרקע.

הם פעילי יום וניזונים מחרקים שונים.

## מיון
*משפחת ה**חרגולניים** (Locustellidae)
**סוג *Bradypterus *
**סוג ומין יחיד *Elaphrornis palliseri*
**סוג חרגולן (*Locustella*)
**סוג *Megalurus*
**סוג *Schoenicola* כולל ציפור דשא רחבת-זנב
**סוג ומין יחיד *Buettikoferella bivittata*
**סוג ומין יחיד *Chaetornis striata*
**סוג *Robsonius *
**סוג ומין יחיד *Amphilais seebohmi*
**סוג *Megalurulus*
**סוג ומין יחיד *Trichocichla rufa*

## קישורים חיצוניים

## הערות שוליים

קטגוריה:בעלי חיים שתוארו ב-1854
קטגוריה:טקסונים שתוארו בידי שארל לוסיאן בונפרטה
קטגוריה:סבכיים
קניתיים

**קניות** (שם מדעי: Acrocephalidae) היא משפחה של ציפורי שיר. בעבר היא נחשבה לתת-משפחה במשפחת הסבכיים, אך מחקרים מ-2012 העלו את הקניות, לצד משפחות רבות אחרות, למעמד של משפחה עצמאית; כשהסבכים נעשו לעל-משפחה.

הקניות הן מהגדולות שבמיני הסבכיים לשעבר. הן חיות בעיקר באירואסיה, עם מספר מינים שמגיעים גם לאפריקה ולאוסטרליה, ומינים בודדים שאף הרחיקו עד לאיים נידחים עמוק לתוך האוקיינוס השקט. הן מצויות בעיקר באזורי ביצות וכן ביערות או בשדות עם עשבים גבוהים. חלקן מצויות גם בישראל.

אלו מינים קשים לזיהוי; הן בעלות גוונים שונים של חום, כהות יותר בחלקים העליונים ובהירות יותר בחלקים התחתונים, לעיתים עם פספוס ולעיתים חלק. ברוב המקרים מצחן שטוח וגבוה. מקורן ארוך ומחודד, כיאה לאוכלות חרקים.

השם Acrocephalidae מיוונית עתיקה, *akros*, "הגבוה ביותר", ו-*kephale*, "ראש". ייתכן שנאומן ונאומן (אב ובן, אורניתולוגים גרמניים שהגדירו את הסוג קנית) חשבו כי *akros* פירושו "חד, שפיצי".

## מיון
*תת-משפחה **קניות** (Acrocephalinae)
**סוג קנית (*Acrocephalus*)
**סוג שיחנית היפולאיס (*Hippolais*) - ממנו פוצלו השיחניות מסוג *Iduna*
**סוג שיחנית אידונה (*Iduna)* - סוג של שיחניות קטנות יותר שהופרד מהסוג *Hippolais*. כולל מין שיחנית גמדית.
**סוג *Chloropeta*
**סוג *Nesillas*
**סוג ומין יחיד *Calamonastides gracilirostris*
**סוג ומין יחיד *Graueria vittata*

## קישורים חיצוניים

## הערות שוליים

*
קטגוריה:בעלי חיים שתוארו ב-1882
קטגוריה:טקסונים שתוארו בידי אוסברט סאלווין
היינריך פון באטנברג

**היינריך פון באטנברג** (בגרמנית: **Heinrich Moritz von Battenberg**; 5 באוקטובר 1858 – 20 בינואר 1896), היה בעלה של ביאטריס, נסיכת הממלכה המאוחדת, בתה של ויקטוריה, מלכת הממלכה המאוחדת, ואביה של ויקטוריה אאוחניה, מלכת ספרד.

## ביוגרפיה
200px|ימין|ממוזער|שלט האצולה של היינריך פון באטנברג
היינריך נולד ב-5 באוקטובר 1858 במילאנו למשפחת אצולה גרמנית. הוא היה בנם של אלכסנדר, נסיך הסן, בנו של לודוויג השני, הדוכס הגדול של הסן, ואשתו, יוליה פון האוקה, שקיבלה את תואר האצולה "נסיכת באטנברג". היינריך קיבל חינוך צבאי, ואף התגייס לצבא הפרוסי, שם שירת כקצין ברגימנט ההוסרים ה-1. בנוסף מונה היינריך על ידי אחיו אלכסנדר באטנברג, נסיך בולגריה, לקולונל של כבוד ברגימנט הבולגרי ה-1.

בשנת 1884 התארס היינריך עם ביאטריס, נסיכת הממלכה המאוחדת, בתה של ויקטוריה, מלכת הממלכה המאוחדת, וב-27 בינואר 1885 נתנה המלכה ויקטוריה את הסכמתה לנישואים, בתנאי שבני הזוג ימשיכו להתגורר עמה בביתה. ב-22 ביולי העניקה המלכה ויקטוריה להיינריך תואר אביר מסדר הבירית, ולמחרת נישאו השנים בוויפינגהם שבאי וייט, לא רחוק מבית אוסבורן המלכותי. לאחר הטקס יצאו בני הזוג לירח דבש באי, והמלכה נפרדה באומץ מבתה האהובה.

ב-22 באוגוסט 1885 מונה היינריך לקולונל גדוד המתנדבים ה-5, רגימנט המפשייר, ובתחילת 1886 דווח על מינויו למפקד רגימנט משמר החיים ה-1, אך המינוי לא יצא לבסוף אל הפועל.

היינריך שקיבל חינוך צבאי ושירת בצבא הפרוסי, התעקש על שירות פעיל בצבא הבריטי דבר שהכעיס מאוד את המלכה שפחדה כי הוא ייפגע. במקום זאת היא מינתה אותו למושל האי וייט בשנת 1889, אולם תפקיד זה לא סיפק אותו ובשנת 1895 הוא שכנע את המלכה להרשות לו להצטרף לצבא הבריטי שנלחם במערב אפריקה נגד האשנטי. הוא נשלח לחזית ב-6 בדצמבר אולם נדבק במחלת המלריה זמן קצר לאחר מכן ונשלח הביתה. אשתו ביאטריס, שחיכתה להיינריך החולה באי מדירה, קיבלה ב-22 בינואר 1896 מברק בו נכתב כי הנרי מת מהמחלה יומיים קודם לכן על ספינה בריטית מול חופי סיירה לאון. אשתו ביאטריס קברה אותו ב-5 בפברואר, באותה הכנסייה באי וייט בה נישאו.

## משפחתו
שמאל|ממוזער|200px|ביאטריס יחד עם ארבעת ילדיה.
לביאטריס והנרי נולדו ארבעה ילדים:
* אלכסנדר, נסיך בטנברג (1886–1960) - שינה בשנת 1917 את שמו ל**סר אלכסנדר מאונטבאטן**, וקיבל את התואר **מרקיז קאריסברוק**. נישא לליידי אירן דניסון.
* ויקטוריה יוג'ני, נסיכת בטנברג (1887–1969) - נישאה לאלפונסו השלושה עשר, מלך ספרד. סבתא-רבתא של מלך ספרד הנוכחי פליפה השישי.
* לאופולד, נסיך בטנברג (1889–1922) - שינה בשנת 1917 את שמו ל**לורד לאופולד מאונטבאטן**.
* מוריס, נסיך באטנברג (1891–1914) - מת בקרב איפר הראשון במהלך מלחמת העולם הראשונה.

כמו רבים מצאצאיה של המלכה ויקטוריה גם ילדיהם של היינריך והנסיכה ביאטריס נשאו את הגן למחלת ההמופיליה, שנקראה גם ה"מחלה המלכותית". הנסיך לאופולד מת בשל המחלה לאחר ניתוח ברך פשוט בגיל 31. הנסיכה ויקטוריה יוג'ני, העבירה את הגן לשניים מבניה, שמתו מהמחלה בגיל צעיר. לא ברור האם גם הנסיך מוריס ירש את המחלה והאם מותו במלחמה היה קשור לכך.

## אילן יוחסין

## קישורים חיצוניים

* 

קטגוריה:בית באטנברג
קטגוריה:מסדר הבירית: אבירים וגבירות
קטגוריה:נסיכים גרמנים
קטגוריה:גנרלים בריטים
קטגוריה:מהגרים מגרמניה לממלכה המאוחדת
קטגוריה:בריטים שנולדו ב-1858
קטגוריה:גרמנים שנפטרו ב-1896
קטגוריה:בריטים שנפטרו ב-1896
ניקולאוס היילמן

בריגדפיהרר **ניקולאוס היילמן** (בגרמנית: **Nikolaus Heilmann**; 20 באפריל 1903 – 30 בינואר 1945) היה קצין בכיר בוואפן אס אס שפיקד על גיס במלחמת העולם השנייה.

## ביוגרפיה
### תחילת דרכו
היילמן נולד ב-20 באפריל 1903 בעיר שליקטרן שהשתייכה אז לקיסרות הגרמנית. ב-1 באפריל 1925 הוא התגייס למשטרה, וב-1932 הועלה לדרגת לויטננט. הוא שימש כמפקד מחלקה וכמדריך טקטיקות, עד שבמאי 1939 הצטרף לפלוגות המערכתיות של האס אס (ארגון שקדם לוואפן אס אס). מספר החבר שלו באס אס היה 327324. הוא קיבל דרגת האופטשטורמפירר והוצב בעתודה.

### מלחמת העולם השנייה

עם פרוץ מלחמת העולם השנייה בספטמבר 1939 סופח היילמן לרגימנט הרובאים-משטרה ה-3, שהיה חלק מדיוויזיית האס אס הרביעית, ובשנת 1940 לחם עמו במהלך המערכה על צרפת ועל ארצות השפלה. על חלקו במערכה הוענק לו צלב הברזל דרגה שנייה. לאחר המלחמה שרת כחלק מכוח הכיבוש בצרפת. ב-20 באפריל 1941 קודם לדרגת שטורמבאנפיהרר, ובספטמבר הוענק לו צלב הברזל דרגה ראשונה. בתחילת 1942 קודם לדרגת אובר-שטורמבאנפיהרר, וב-3 באוגוסט של אותה שנה קיבל את הצלב הגרמני בזהב. הוא פיקד לזמן מה על רגימנט הרובאים-משטרה ה-1, עד שב-21 ביוני 1943 הועלה לדרגת שטנדרטנפיהרר, ומונה לראש מטה קורפוס הפאנצר אס אס הרביעי. באוקטובר של אותה שנה, הועבר יחד עם כל מטה הקורפוס אל קורפוס האס אס השישי. הוא נשאר בתפקיד זה עד 17 בפברואר 1944 עת הועלה לדרגת אוברפיהרר ומונה למפקד דיוויזיית ואפן גרנדיר אס אס ה-15 ("הלטבית"). הוא לחם עם הדיוויזיה בחזית המזרחית כחלק מקורפוס האס אס השישי, וב-20 ביולי של אותה שנה הועבר לפקד על קורפוס הפאנצר אס אס הרביעי. הקורפוס לחם בקרבות בפולין כנגד הצבא האדום במסגרת הארמייה התשיעית, והיילמן פיקד עליו גם בתחילת מרד ורשה. ב-23 באוגוסט 1944 הוענק לו עיטור צלב האבירים של צלב הברזל, ולאחר מכן סייע בהקמת הלגיון הוולוני. ב-30 בינואר 1945 נתקל הרכב שבו נסע במארב סובייטי באזור אלטדאם (כיום דאביי, פולין). הנהג הצליח להימלט אך היילמן נהרג. במותו הוא היה בן 41. לאחר מותו הועלה לדרגת בריגדפיהרר.

## קישורים חיצוניים

קטגוריה:גנרלים באס אס
קטגוריה:מעוטרי צלב האבירים
קטגוריה:מעוטרי צלב הברזל
קטגוריה:מעוטרי הצלב הגרמני בזהב
קטגוריה:גרמנים שנהרגו במלחמת העולם השנייה
קטגוריה:גרמנים שנולדו ב-1903
קטגוריה:גרמנים שנפטרו ב-1945